PTA-seun kritiek ná brand | Maroela Media
Michael van Vuuren. Foto: Facebook
Michael van Vuuren, 'n 12-jarige seun van Pretoria, is in 'n kritieke toestand in die hoësorgeenheid by die Steve Biko-hospitaal ná die houthuis waarin hy saam sy ouers gebly het Sondagoggend omstreeks 04:00 afgebrand het.
Michael het 80% brandwonde oor sy lyf opgedoen. Sy ma, Rina, en pa, Johan, het geringe brandwonde opgedoen. Hy is tans onder verdowing en op 'n asemhalingsmasjien geplaas. Hy is in die sorg van 'n dokter wat spesialiseer in brandwonde.
Maroela Media het Maandagmiddag met 'n emosionele Rina gepraat wat gesê het dat die dokters bekommerd is oor Michael se longe en dat hy 'n terugslag gehad het.